קופה ראשית

קופה ראשית היא קומדיית מצבים סאטירית ישראלית מסוגת מוקומנטריה. הסדרה עלתה לשידור ב-21 בפברואר 2018 בטלוויזיה החינוכית, והחל מ-31 באוגוסט 2018 היא משודרת בערוץ כאן 11. הסדרה מתרחשת בסניף יבנה של רשת המרכולים הבדיונית "שפע יששכר", ועוקבת אחרי התרחשויות אופייניות במרכול ישראלי בין עובדי המרכול ללקוחותיו. היא מלווה ב"ראיונות" של עובדי המרכול והלקוחות הקבועים המלווים את ההתרחשויות בכל פרק. העונה הראשונה של הסדרה צולמה בסניף רעננה של "סופר עמנואל" (נכון ל-2023 "סופר יודה") לפני שנפתח לקהל הרחב. לאחר היפתחו לא ניתן היה לצלם שם עונה נוספת, והעונות הבאות צולמו בסניף הנטוש של "חצי חינם" שבמתחם ירקונים שלימים נהרס בעקבות שימוש לא חוקי בשטח עליו הוקם המתחם. העונה השלישית עלתה לשידור ב-26 ביולי 2021. שלוש העונות עלו לשידור ב-19 באפריל 2023 בנטפליקס. העונה הרביעית עלתה לשידור ב-26 באפריל 2023. ב-1 בינואר 2024 עלה לשידור פרק ספיישל של הסדרה בעקבות מלחמת חרבות ברזל. ב-14 במאי 2024 עלה לשידור פרק ספיישל של הסדרה לכבוד יום העצמאות. הדמויות בסדרה מודעות להיותן מצולמות לסדרה דוקומנטרית, והן מנהלות לעיתים דיאלוגים עם "המראיין", המכונה על ידם "שינקין" (מגולם, בקולו בלבד, על ידי במאי הסדרה בעונות 1–3, אורן שקדי). ערך מורחב – קופה ראשית - דמויות שירה שטיינבוך (נועה קולר): מנהלת סניף הסופר "שפע יששכר" ביבנה. שירתה כקצינת שלישות בצה"ל. תמימה ועדינה, ולעיתים עובדיה מנצלים תכונות אלה. שירה רואה כמודל לחיקוי את סטיב ג'ובס, ותמונתו תלויה במשרדה. ראמזי עבד ראמזי (אמיר שורוש): עובד כללי בכיר בסופר ממוצא ערבי-ישראלי, תושב ג'סר א-זרקא. התחיל לעבוד בסניף בגיל 13, ומאז הוא מקדיש לסופר את כל חייו. מדבר לרוב במשלב של לשון תקנית ובשפה גבוהה. מעריץ את המנהלת שירה ומכנה אותה "בוס גדול" או בקיצור "בוסגה". כוכבה שביט (קרן מור): קופאית עצלנית, ערמומית וצינית, הנוטה להתעצבן בקלות ובאופן אגרסיבי ולריב עם הלקוחות. גם בפני המצלמות, כוכבה מבליטה ומתגאה בתכונות אלו, גם כאשר אלו נתפסות כשליליות. מרבה להתעמת עם הלקוח אמנון טיטינסקי, ולנצל את תמימותה של שירה אותה מכנה "פצלוחה". חברה טובה של ניסים ואנטולי. אם לשלושה: ג'סיקה, אוצר, קו-סיטל. ניסים שמעוני (יניב סוויסה): עובד כקצב בקצבייה של הסניף יחד עם חברו הטוב אנטולי. דתי חוזר בתשובה, שלפעמים "מקבל אישורים מהרב" לכל מיני דברים לטובתו ולאינטרסים שלו. עצלן ואוהב למתוח את עובדי הסופר ביחד עם כוכבה. אנטולי (סרגיי) קירילנקו (דניאל סטיופין): עולה חדש ממולדובה. עובד כקצב בקצבייה של הסופר ביחד עם חברו הטוב ניסים, יחדיו הם מבצעים מעשי קונדס. נוטה להתעצבן בקלות ולהתערב בענייניהם של אנשים אחרים. נשוי למאשה. ייצג את מולדובה באירוויזיון 1998. מרנש (אסתי) צגאי (אביבה נגוסה): קופאית ממוצא אתיופי. צינית, יפה, שנונה וחכמה. סטודנטית. מרדכי צ'יבוטרו (יעקב בודו): מאבטח הסופרמרקט, מבוגר מאוד שמגיב באיטיות לאירועים הקורים בסופר, אף על פי שמחשיב את עצמו כמתאגרף מצטיין. לשעבר אלוף הארץ באגרוף. אביחי גרציאן (יגאל עדיקא): מנהל אזור ברשת "שפע יששכר". אדם חם מזג ועממי. לא מחבב את שירה, טועה רבות בשמה ומכנה אותה ריקי. אביחי נוטה לקחת קרדיט על רעיונות שהיא יזמה. מחמיא לאסתי כל הזמן. נשוי לעופרה. בפרק הסיום של העונה הרביעית מונה לסמנכ"ל הרשת. נעמי (בוצ'ה) לוי (מיה לנדסמן): עובדת מחסן וירקנית בסופר. מרבה להתעמת עם אמנון. לסבית מוצהרת. אמנון טיטינסקי (דב נבון): רווק בשנות ה-60 לחייו, הגר בבית אמו, סוניה טיטינסקי. פרופסור בכיר להיסטוריה בטכניון. קמצן, עצבני, אגואיסט ועקשן. מרבה להתעמת עם כוכבה ונעמי. שוני וייס סטרטינר (דורית לב-ארי): קואוצ'רית אמידה ומתנשאת הנוטה להתערב בכל דבר הקורה בסופר, אוהבת לעשות שיימינג לאנשים. נשואה למוש ואמא לסוף, גומא ונילוס. מוש וייס סטרטינר קלוגהפט (משה פרסטר): בעלה של שוני. אדם חסר עמוד שדרה, דבר שגורם לאנשים לנצל אותו. מאוד תלותי בשוני. נתן פרנקו (רודי סעדה): בחור ערמומי ותחמן אך מאוד חברותי. נשוי לשירלי ואבא למאיה ונאור. לעיתים קרובות מנסה לרצות את אשתו ובמקביל לסיים את הקניות כמה שיותר מהר, כדי לשחק כדורגל עם חבריו. גאולה יצחקי (ענת פטלסקי): לקוחה ממורמרת המרבה לומר "גועל נפש" על סיטואציות שונות שמתרחשות בסופר. "הקצבייה" הוא פודקאסט המופיע בדף הסדרה באתר האינטרנט של כאן 11, שהופק במסגרת "כאן הסכתים", בתור מעין "ספין אוף" של הסדרה. הפודקאסט הופק בשנת 2021. מנחי הפודקאסט הם ניסים ואנטולי, דמויות הקצבים בסדרה, הלומדים תוך כדי תנועה כיצד לערוך ולהגיש פודקאסט. דמויות נוספות בסדרה מופיעות בפודקאסט כאורחות, ומלבדן מצטרפים לעיתים אורחים שאינם חלק מהסדרה. מנגינת הנושא של הפודקאסט לקוחה מהשיר אותו שרה להקתו של אנטולי, כשייצגה, על פי הסדרה, את מולדובה באירוויזיון 1998 (במציאות השתתפה מולדובה באירוויזיון לראשונה רק ב-2005). לפודקאסט שתי עונות (העונה השנייה מכונה "פרקי חירום", אשר הוקלטו עקב מלחמת חרבות ברזל). תאריכי השידור רלוונטיים לפלטפורמת ספוטיפיי בלבד. תאריכי השידור רלוונטיים לפלטפורמת ספוטיפיי בלבד. בסמוך לצילומי העונה השלישית שודר מערכון מיוחד של הסדרה בליל הבחירות לכנסת העשרים וארבע שנקרא "דמוקרטיה בנעימים". בנוסף, ביום ולנטיין שלאחר סיום שידורי העונה השלישית הועלה מערכון בשם "ולנטיין בנעימים" וביום העצמאות שלאחריו הועלה מערכון נוסף בשם "עצמאות בנעימים". בנוסף הועלה מערכון לכבוד החזרה לבית הספר, בשם "חוזרים ללימודים בנעימים". פרסומת ל"דור אלון" הופקה בשיתוף צוות התוכנית ובהתבסס על התוכנית, בכיכובה של דמותו של ראמזי. בנובמבר 2021 הופקה פרסומת לבזק בשיתוף צוות התוכנית המבוסס על דמויות הסדרה. בפסטיגל 2024 (SING פסטיגל) משתתפת דמותו של ראמזי. בחודש דצמבר 2022 יצא משחק קופסה בעקבות הסדרה. המשחק מדמה חווית קנייה בסופר, כאשר המשתתפים נדרשים למלא רשימת קניות והמנצח הוא הראשון שיוצא מהסופר עם הרשימה המלאה. קלפי ההפתעה במשחק כוללים משימות וקנסות המבוססים על סצנות וציטוטים מהסדרה. הסדרה הייתה אחת מהמועמדות לזכייה בפרס אמי הבין-לאומי בקטגוריית "סדרת הקומדיה הטובה ביותר" של שנת 2019. הסדרה זכתה בפרס האקדמיה לטלוויזיה לשנת 2020 בקטגוריית "קומדיית המצבים הטובה ביותר". הסדרה זכתה שוב באותה הקטגוריה בטקס פרסי האקדמיה לטלוויזיה לשנת 2021. אתר האינטרנט הרשמי של קופה ראשית "קופה ראשית", במסד הנתונים הקולנועיים IMDb (באנגלית) "קופה ראשית", באתר נטפליקס "קופה ראשית", במסד הנתונים הקולנועיים KinoPoisk (ברוסית) "קופה ראשית", במיזם "אישים" לתיעוד היצירה הישראלית גדי סולומון, "קופה ראשית": עוד סיבה להשאיר את החינוכית, באתר ישראל היום, 22 בפברואר 2018 שי סגל, ‏"קופה ראשית" של החינוכית מצחיקה כמו רשות השידור, באתר "Time Out ישראל", 22 בפברואר 2018 נדב מנוחין‏, מריר מתוק: "קופה ראשית" תוליד מכם צחוק לצד ייאוש תהומי, באתר וואלה, 27 ביוני 2018 דור סער מן, ‏"קופה ראשית" מחביאה בין הצחוקים ביקורת אמיתית על ישראל הראשונה, באתר "Time Out ישראל", 23 באפריל 2020 רז שכניק, דפקנו הקופה, באתר "ידיעות אחרונות", 23 ביולי 2021 שכתוב טקסטים של הסדרה (עונה 1), באתר LingQ חן ארצי־סרור, משפחת סופר, באתר "ידיעות אחרונות", 10 בדצמבר 2021 גיל משעלי, ‏למה ראמזי לא מופיע בקמפיין של "קופה ראשית" ובזק?, באתר ‏מאקו‏, 22 בנובמבר 2021 רן בוקר, סצנת הסקס הגנוזה והבשר המקולקל: הסודות של "קופה ראשית" נחשפים, באתר ynet, 14 ביולי 2023 איתי סגל, "'קופה ראשית' היא הניצחון של האנשים שבשוליים. קרקס של הלא מקובלים", באתר ynet, 29 במאי 2023 איתמר ב"ז, תאגיד השידור הישראלי: המחיר זול, הלקוח יקר, באתר העין השביעית, 6 במרץ 2022 "מנכ"ל התאגיד לא רצה את קופה ראשית, הוא טעה", באתר אייס, 8 בנובמבר 2021 שם משפחתה, סטרטינר, הוא מחווה לשם משפחתו של עורך הסדרה עמית סטרטינר בפרק הסיום של העונה הרביעית נחשף שמה הפרטי פוסט של "כאן" בפייסבוק 26.7 #קופהראשית3 כאן, הנה זה מגיע, באתר Facebook, ‏30 בינואר 2023 כולל פרק ספיישל ספיישל מאחורי הקלעים הסכת הקצבייה - כל הפרקים | כאן, באתר כאן-תאגיד השידור הישראלי כגון פאולה רוזנברג, ליאון רוזנברג, איתי הרמן וארז קומרובסקי "דמוקרטיה בנעימים" - מערכון מיוחד לכבוד הבחירות לכנסת העשרים וארבע ולנטיין בנעימים | קופה ראשית, נבדק ב-2022-05-10 עצמאות בנעימים | קופה ראשית, נבדק ב-2022-05-10 חוזרים ללימודים בנעימים אנגלינה יוסים, פרסומת השבוע: אלונית בוחנת את הנאמנות של ראמזי מקופה ראשית, באתר אייס, 28 באוגוסט 2020 ערן סויסה, חולמים לשחק ב"קופה ראשית"? בקרוב זה יוכל להתגשם, באתר ישראל היום, 5 בדצמבר 2022 International Emmy Awards (2019), IMDb הזוכים והזוכות פרסי הטלוויזיה 2020, באתר www.israelfilmacademy.co.il